钦定古今图书集成/理学汇编/学行典/第208卷 > 周豪〈从子纹〉
## 钦定古今图书集成/理学汇编/学行典/第208卷 > 周豪〈从子纹〉

按《处州府志》：“周豪，缙云人。家贫，父久病，医祷弗灵，豪
祝天，断荤饮三年，每夕焚香拜斗祈代。忽一夜，梦中
若有告者曰：‘园有肉可疗。病起索，果，得一鸟为羹而
进。父疾瘥，发为疥，豪日夜抑搔之。妻屡劝治，生怒出
之。父疾复作，断荤祈祷如初，疾又愈。后数年，父终，无
葬具，佣身取直以葬，庐于墓侧，越期终。乡人怜而葬’”
之，过其墓者咸起敬焉。从子纹，事父亦尽孝。遇疾，升
屋吁天愿代，果先亡父寿，竟至期颐。皆豪德化所染
云。